Angus King

Angus Stanley King jr. (født 31. mars 1944 i Alexandria i Virginia) er en amerikansk uavhengig politiker som var guvernør i delstaten Maine fra 1995 til 2003. Ved valget i USA i 2012 ble han valgt til ny uavhenig senator i det amerikanske senatet.Angus King, independent ex-Maine governor, wins key Senate race for likely Dem gain Fox News, 6. november 2012

 Tidlig liv, utdannelse og arbeid før polikken 

Angus King er født i Alexandria i Virginia. Han ble uteksaminert fra Darthmouth College i 1966 og avla eksamen i jus ved University of Virginia Law School i 1969. Han startet sin yrkeskarriere som advokat ved Pine Tree Legal Assistance i Maine før han ble assistent til daværende føderale senator William D. Hathaway hvor han jobbet som rådgiver til en underkomite for alkohol- og narkotikaspørsmål. I 1975 vendte han tilbake til Maine, hvor han arbeidet som advokat og samtidig var programleder og medprodusent for et ukentlig nyhetsshow på Maine Public Broadcasting Network.

I 1983 ble han visedirektør for Swift River/Hafslund Company som jobbet med ny energi. I 1989 grunnla han Northeast Energy Management som fokuserte på energigjenvinning.

 Politisk karriere 

I 1994 ble han valgt til guvernør i Maine. Han var den andre uavhengige guvernøren i Maines historie. Fire år senere ble han gjenvalgt med den største marginen i Maines historie.

Angus King annonserte 5. mars 2012 at han stilte som senatorkandidat i Maine etter at Olympia Snowe sa nei til gjenvalg.6. mars 2012:Former Gov. King announces he'll run for U.S. Senate. Portland Press Herald. Hans motstandere var Cynthia Hill for Demokratene og Charlie Summers for Republikanerne.

King var favoritt til å vinne setet. Han har sagt han ikke vil knytte seg til noen partigruppe i senatet, men mange regner med han formelt vil bli en del av demokratenes gruppe.Maine Senate: The race at a glance The Week, 15. oktober 2012 Han har tidligere vært medlem av Det demokratiske parti.Andrew Miga (7. oktober 2012): King’s independent streak roils Senate race in Maine. AP via Telegram & Gazette.

King støttet George W. Bush ved presidentvalget i USA 2000, men støttet de demokratiske kandidatene John Kerry og Barack Obama i de senere valgene.Eric Kleefeld: Angus King, Independent Senate Candidate, Supports Obama For Re-Election  Talking Points Memo, 9. mars 2012 King ble støttet av blant andre New Yorks uavhengige borgermester Michael Bloomberg i senatsvalget.Kevin Miller: NYC's mayor to host fundraiser for Angus King Press Herald, 11. oktober 2012

 Referanser 

 Eksterne lenker 



Kategori:Advokater fra USA
Kategori:Guvernører i Maine
Kategori:Senatorer fra Maine
Kategori:Personer fra Alexandria i Virginia
Kategori:Personer fra Cumberland County i Maine